Piharakennukset asuntomessuilla - Sirkkula
Loppukesä lähestyy, vai voisiko sanoa että se on jo täällä. Asuntomessut ovat tulleet päätökseen ja tässä vielä viimeiset kuvat messujen annista. Kiinnitin huomiota, kuinka monta ihanaa piharakennusta messuilla oli. Osa oli leikkimökki käytössä ja osa niin sanottuna huvimajana. Oli ilo huomata, että useat rakennukset oli tehty sellaisiksi, että niissä mahtuu aikuinenkin hyvin olemaan ja ehkä jatkokäyttöäkin jo ajateltu, kun leikkiaika on ohi. Enää eivät jää leikkimökit ränsistymään vuosien saatossa vaan niistä muokataan käyttötarkoituksen muuttuessa mukavia olohuoneita pihalle.
Kuinka kiva lapsillakin on leikkiä ulkona, sateella suojassa, vaikka syksy koittaa. Meille rakennettiin viimekesänä myös piharakennus, ajatuksena että se on vielä käytössä vuosienkin päästä, vaikka käyttäjäkunta kasvaakin.
Aivan hurmaava kesäkeittiö.
Perinteinen leikkimökki suurilla ikkunoilla, joten valon määrä on taattu.
Hauska oivallus tehdä seinä lasista. Tuo paljon valoa ja näkee mitä lapset mökissä puuhailevat.
Vaikka mökki on pieni mahtui silti aikuinen hyvin seisomaan sisällä.
Se näistä tämän vuoden asuntomessujen tärpeistä. Ensivuonna ehkä uudet kujeet, jäädään odottelemaan. Näihin tunnelmiin päätän tämän kirjoituksen ja nautitaan vielä auringonpaisteesta ja lämpimästä kelistä. Suomen kesä on kyllä aivan mahtava!
AsuntomessutLeikkimökkiPiharakennus